In nomine Domini amen. Anno Incarnationis eiusdem millesimo ducentesimo nonagesimo septimo mense iunio. Ego Iohannetus de Mercegny carpenterius, burgensis Diuionensis, notum facio uniuersis quod ego sponte prouide retinui ad censam perpetuam a uiris religiosis priore et conuentu Sancti Stephani Diuionensis quemdam mansum sitam Diuioni in uico Gauche iuxta mansum Hospital Sancti Stephani et domini Uonieti le Chaignot pro octo solidis Uiennensibus censualibus a me et meis dictis religiosis et eorum successoribus ex nunc imposterum annuatim in festo Natiuitatis Beati Iohannis-Baptiste persoluendis super quem mansum habebant dicti religiosi tresdecim solidos et quatuor denarios reddere ratione anniuersarii Roberti de Castellione quondam burgensis Diuionis; promittens pro me et meis per iuramentum meum et sub obligatione omnium bonorum meorum predictos octo solidos censibus reddere et soluere dictis religiosis et eorum successoribus singulis annis ex nunc imposterum ad terminum supradictam et dictam mansum edificare et facere domum in eodem et in bono statu tenere que nisi fecero dicti religiosi et sui poterunt ad eumdem recurrere auctoritate una perpetua tamquam ad rem suam perpetuam et de eidem et domo ibi factam suam omnimodum facere uoluntatem; omnibus exceptionibus iuri et facti renunciando in hoc facto penitus et precise et uolo me compelli ad omnem obseruantiam premissorum quasi ex re adiudicata per curiam domini ducis Burgundie cuius iuridictioni quo ad hoc suppono me et heredes meos in quorum testimonium litteris istis sigillum dicte curie rogauimus apponi. Actum in presentia Hugonis de Cabilone, notarii Diuionensis, Martini Ragruce et Guillelmi le Vial, testium ad hoc uocatorum. Anno et mense predictis.